Susijengin tilanne ratkesi – jäljellä vielä kaksi vastusvaihtoehtoa

Suomen paikka lohkokakkosena varmistui jo ennen illan Islanti-peliä.

Lauri Markkanen (vas.) ja Petteri Koponen pelaavat lauantaina ensimmäisen pudotuspelin.­

Slovenian ronski voitto Ranskasta 95–78 keskiviikon päiväpelissä tarkoitti sitä, että Suomi on Helsingin-lohkon kakkonen, käy Suomelle illan Islanti-pelissä miten vain.

Slovenia piti puhtaan pelinsä ja vei lohkon ykköstilan täydellä kymmenellä pisteellä.

Suomi ja Ranska ovat nyt molemmat kolmessa voitossa. Ranska on kuitenkin pelannut jo kaikki ottelunsa, ja koska Suomi voitti keskinäisen ottelun, niin Suomi pysyy Ranskan yläpuolella riippumatta illan Islanti-pelin tuloksesta.

Näin Suomi pääsee illalla Islantia vastaan puhtaasti nauttimaan ja peluuttamaan joukkuetta tasaisesti ilman tulospaineita.

Suomi kohtaa lauantaina pudotuspelien ensimmäisellä kierroksella B-lohkon kolmosen.

Vaihtoehdot putosivat neljästä kahteen, kun Liettua pesi päiväpelissä Saksan 89–72 ja varmisti lohkovoiton. Saksa on tappiollakin lohkon toinen, eli Liettua ja Saksa putosivat Suomen vastustajavaihtoehdoista pois.

Näin ollen Suomi kohtaa pudotuspelien avauksessa joko B-lohkon mustan hevosen Georgian tai EM-kisoissa toistaiseksi pahasti takellelleen Italian.

Georgia ja Italia kohtaavat päätöskierroksen ottelussa toisensa, joten Suomi pudotuspeleissä kello 17.30 alkavan keskinäisen ottelun voittajaa vastaan.